ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 15/2558เรื่อง ข้อกําหนดในรายละเอียดเกี่ยวกับการลงทุนเพื่อเป็นทรัพย์สินของผู้ประกอบธุรกิจ(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 98(7) (ข) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 5(1) ประกอบกับข้อ 7(1) (3) และ (5) ข้อ 12(1) และ (8) ข้อ 14 และข้อ 25 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2558 เป็นต้นไป เว้นแต่ข้อ 10 ข้อ 11 และข้อ 12(2) (3) และ (4) ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไปข้อ 2 ในประกาศนี้"ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่6 กันยายน พ.ศ. 2556"รายงานการวิเคราะห์หลักทรัพย์" หมายความว่า บทความหรืองานวิจัยที่บริษัทหลักทรัพย์จัดทําขึ้นเพื่อให้คําแนะนําแก่ผู้ลงทุนไม่ว่าโดยทางตรงหรือทางอ้อม เกี่ยวกับคุณค่าของหลักทรัพย์ ความเหมาะสมในการลงทุนที่เกี่ยวกับหลักทรัพย์หรือบริษัทที่ออกหลักทรัพย์ข้อ 2/1( ให้ผู้ประกอบธุรกิจหลักทรัพย์ได้รับผ่อนผันการซื้อหรือมีหุ้นตามมาตรา 98(7) (ข) เมื่อเป็นไปตามกรณีดังต่อไปนี้(1) กรณีเป็นการได้มาจากการลงทุนเพื่อเป็นทรัพย์สินของผู้ประกอบธุรกิจหลักทรัพย์โดยมีวัตถุประสงค์เพื่อสนับสนุนการประกอบธุรกิจการจัดการกองทุนอันเป็นประโยชน์ต่อภาคอุตสาหกรรมตลาดทุนโดยรวม โดยมิใช่เป็นการมุ่งแสวงหาผลกําไรเป็นสําคัญ ซึ่งผู้ประกอบธุรกิจหลักทรัพย์ได้ปฏิบัติตามหลักเกณฑ์ที่กําหนดในประกาศมาตรฐานการประกอบธุรกิจแล้ว ทั้งนี้โดยไม่ต้องปฏิบัติตามหลักเกณฑ์อื่นในประกาศนี้(2) กรณีอื่นนอกจาก (1) ซึ่งผู้ประกอบธุรกิจหลักทรัพย์ได้ปฏิบัติตามหลักเกณฑ์ที่กําหนดในประกาศมาตรฐานการประกอบธุรกิจและประกาศนี้แล้วข้อ 3 ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศมาตรฐานการประกอบธุรกิจ ในส่วนที่เกี่ยวกับการลงทุนเพื่อเป็นทรัพย์สินของผู้ประกอบธุรกิจในเรื่องดังต่อไปนี้ ให้เป็นไปในแนวทางเดียวกัน(1) หลักเกณฑ์ทั่วไป ให้เป็นไปตามหมวด 1(2) หลักเกณฑ์เพิ่มเติมสําหรับการลงทุนเพื่อเป็นทรัพย์สินของผู้ประกอบธุรกิจหลักทรัพย์ ให้เป็นไปตามหมวด 2(3) หลักเกณฑ์เพิ่มเติมสําหรับการลงทุนเพื่อเป็นทรัพย์สินของผู้ประกอบธุรกิจประเภทตัวแทนซื้อขายสัญญาซื้อขายล่วงหน้า ให้เป็นไปตามหมวด 3ในการรับจัดการเงินทุนของนิติบุคคลภายในกลุ่มกิจการเดียวกันของผู้ประกอบธุรกิจ ให้ปฏิบัติตามหลักเกณฑ์ตามวรรคหนึ่งด้วย โดยอนุโลมหมวด 1หลักเกณฑ์ทั่วไป\_\_\_\_\_\_\_\_\_\_\_\_\_\_\_\_\_ข้อ 4 ในการลงทุนเพื่อเป็นทรัพย์สินของผู้ประกอบธุรกิจ ผู้ประกอบธุรกิจต้องกําหนดนโยบาย หลักเกณฑ์ และระเบียบวิธีปฏิบัติตามข้อ 12(1) แห่งประกาศมาตรฐานการประกอบธุรกิจในเรื่องดังกล่าวไว้อย่างชัดเจนเป็นลายลักษณ์อักษร และได้รับความเห็นชอบจากคณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจข้อ 5 ผู้ประกอบธุรกิจต้องจัดให้มีระบบงานเพื่อรองรับการลงทุนเพื่อเป็นทรัพย์สินของผู้ประกอบธุรกิจตามข้อ 12(8) แห่งประกาศมาตรฐานการประกอบธุรกิจ อย่างน้อยดังต่อไปนี้(1) ระบบบริหารความเสี่ยง(2) ระบบควบคุมการลงทุน(3) ระบบป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากรของผู้ประกอบธุรกิจ(4) ระบบป้องกันความขัดแย้งทางผลประโยชน์ข้อ 6 ผู้ประกอบธุรกิจต้องจัดทําและจัดเก็บเอกสาร หลักฐาน หรือรายงานที่เกี่ยวข้องกับการลงทุนเพื่อเป็นทรัพย์สินของผู้ประกอบธุรกิจไว้ ณ ที่ทําการของผู้ประกอบธุรกิจเป็นเวลาไม่น้อยกว่าห้าปีนับแต่วันที่มีการลงทุน โดยต้องเก็บรักษาไว้ในลักษณะที่พร้อมให้สํานักงานตรวจสอบได้โดยไม่ชักช้าหมวด 2หลักเกณฑ์เพิ่มเติมสําหรับการลงทุนเพื่อเป็นทรัพย์สินของผู้ประกอบธุรกิจหลักทรัพย์\_\_\_\_\_\_\_\_\_\_\_\_\_\_\_ส่วนที่ 1หลักเกณฑ์การลงทุน\_\_\_\_\_\_\_\_\_\_\_\_\_\_\_ข้อ 7 ระบบงานในการดูแลการลงทุนเพื่อเป็นทรัพย์สินของผู้ประกอบธุรกิจหลักทรัพย์ที่ป้องกันมิให้การลงทุนก่อให้เกิดความขัดแย้งทางผลประโยชน์แก่ลูกค้าหรือความไม่เป็นธรรมแก่ลูกค้าตามข้อ 12(8) (ง) แห่งประกาศมาตรฐานการประกอบธุรกิจ ให้หมายความรวมถึงการดําเนินการดังต่อไปนี้ด้วย(1) การกําหนดระเบียบวิธีปฏิบัติในส่วนที่เกี่ยวกับการป้องกันความขัดแย้งทางผลประโยชน์หรือการป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากรของผู้ประกอบธุรกิจ(2) การควบคุมดูแลให้บุคลากรที่เกี่ยวข้องปฏิบัติตามระเบียบวิธีปฏิบัติตาม (1)(3) ในกรณีที่มีการซื้อหรือขายหลักทรัพย์เพื่อเป็นทรัพย์สินของผู้ประกอบธุรกิจในช่วงเวลาใดเวลาหนึ่งดังนี้ ผู้ประกอบธุรกิจต้องสามารถแสดงหลักฐานเพื่อพิสูจน์ได้ว่ามีเหตุจําเป็นและสมควร และการซื้อหรือขายหลักทรัพย์ดังกล่าวมิได้มีเจตนาแสวงหาประโยชน์ในลักษณะเอาเปรียบลูกค้า หรือสามารถแสดงได้ว่ามีระบบในการควบคุมและป้องกันการใช้ข้อมูลภายในระหว่างหน่วยงานและบุคลากรอย่างชัดเจนแล้ว(ก) ในระหว่างที่ผู้ประกอบธุรกิจมีการจัดทํารายงานการวิเคราะห์หลักทรัพย์ดังกล่าว(ข) ภายในสามวันทําการนับตั้งแต่วันที่รายงานการวิเคราะห์หลักทรัพย์ของผู้ประกอบธุรกิจได้เผยแพร่ต่อผู้ลงทุน(ค) ในระหว่างที่ยังมีคําสั่งซื้อขายหลักทรัพย์ของลูกค้าค้างอยู่(ง) ในระหว่างที่มีการซื้อขายหลักทรัพย์เพื่อลูกค้าข้อ 8( ยกเลิกข้อ 9 การลงทุนในสัญญาซื้อขายล่วงหน้าเพื่อเป็นทรัพย์สินของผู้ประกอบธุรกิจหลักทรัพย์ ให้อยู่ภายใต้บังคับของประกาศคณะกรรมการกํากับตลาดทุนว่าด้วยการซื้อขายสัญญาซื้อขายล่วงหน้าและการให้บริการด้านสัญญาซื้อขายล่วงหน้าโดยบริษัทหลักทรัพย์ส่วนที่ 2หลักเกณฑ์เพิ่มเติมสําหรับผู้ประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคล\_\_\_\_\_\_\_\_\_\_\_\_\_\_\_\_ข้อ 10( ในการลงทุนเพื่อเป็นทรัพย์สินของผู้ประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคล ผู้ประกอบธุรกิจต้องควบคุมมิให้มีการลงทุนระยะสั้นโดยมีเจตนาเพื่อการขายต่อหรือเพื่อแสวงหาประโยชน์จากการเปลี่ยนแปลงหรือความแตกต่างของราคา (short-term speculation)ความในวรรคหนึ่ง มิให้นํามาใช้บังคับกับกรณีดังต่อไปนี้(1) ผู้ประกอบธุรกิจหลักทรัพย์ประเภทการจัดการกองทุนส่วนบุคคลดังนี้(ก) ผู้ประกอบธุรกิจที่เป็นสถาบันการเงินที่จัดตั้งตามกฎหมายอื่น(ข) ผู้ประกอบธุรกิจที่มีการประกอบธุรกิจหลักทรัพย์ประเภทอื่นด้วย(ค) ผู้ประกอบธุรกิจที่ไม่ได้ให้บริการกับลูกค้าที่เป็นกองทุนสํารองเลี้ยงชีพ(2) ผู้ประกอบธุรกิจหลักทรัพย์ที่มอบหมายให้ผู้ประกอบธุรกิจหลักทรัพย์ประเภทการจัดการกองทุนส่วนบุคคลจัดการเงินทุนภายใต้เงื่อนไขดังนี้(ก) การมอบหมายดังกล่าวไม่มีข้อตกลงใด ๆ ที่มีผลให้ผู้มอบหมายสามารถชี้นําหรือเข้าไปมีส่วนร่วมในการคัดเลือกผลิตภัณฑ์ทางการเงินหรือการตัดสินใจลงทุนของผู้รับมอบหมาย(ข) การจัดเก็บข้อมูล เอกสาร และหลักฐานเกี่ยวกับการทําธุรกรรมที่มอบหมายต้องมีการดําเนินการให้ผู้รับมอบหมายเก็บรักษาในลักษณะที่พร้อมให้สํานักงานเรียกดูหรือตรวจสอบได้ในทันทีตลอดระยะเวลาที่มีการมอบหมายข้อ 11 ในการลงทุนในหน่วยลงทุนเพื่อเป็นทรัพย์สินของผู้ประกอบธุรกิจหลักทรัพย์ประเภทการจัดการกองทุนรวม ให้ผู้ประกอบธุรกิจลงทุนในหน่วยลงทุนของกองทุนรวมภายใต้การจัดการของผู้ประกอบธุรกิจได้เฉพาะตามหลักเกณฑ์อย่างใดอย่างหนึ่งดังต่อไปนี้(1) หน่วยลงทุนของกองทุนรวมเปิด โดยต้องเป็นการลงทุนเฉพาะเพื่อประโยชน์ในการบริหารสภาพคล่องของกองทุนรวม เนื่องจากมีการขายคืนหน่วยลงทุนของกองทุนรวมดังกล่าวเป็นจํานวนมาก โดยต้องเป็นไปตามเงื่อนไขอย่างใดอย่างหนึ่งดังนี้(ก) ผู้ประกอบธุรกิจไม่สามารถจําหน่ายทรัพย์สินของกองทุนรวมเปิดนั้นได้อย่างสมเหตุสมผล(ข) ผู้ประกอบธุรกิจสามารถแสดงได้ว่าเป็นการลงทุนเพื่อรักษาประโยชน์ของผู้ถือหน่วยลงทุนทั้งปวงของกองทุนรวม(2) หน่วยลงทุนของกองทุนรวมตลาดเงินในประเทศ โดยต้องเป็นไปเพื่อประโยชน์ในการบริหารสภาพคล่องของผู้ประกอบธุรกิจเท่านั้น(3) หน่วยลงทุนของกองทุนรวมตราสารแห่งหนี้ ที่โครงการจัดการกองทุนรวมกําหนดว่าจะเสนอขายหน่วยลงทุนครั้งเดียวและกําหนดอายุโครงการไว้แน่นอนแล้ว โดยต้องถือหน่วยลงทุนดังกล่าวจนกว่าจะครบอายุโครงการ(4) หน่วยลงทุนของกองทุนรวมอสังหาริมทรัพย์หรือหน่วยลงทุนของกองทุนรวมโครงสร้างพื้นฐาน(5)( หน่วยลงทุนของกองทุนรวมที่ผู้ประกอบธุรกิจลงทุนเพื่อสนับสนุนการขยายขนาดของกองทุนรวม ให้สามารถบริหารกองทุนรวมได้อย่างมีประสิทธิภาพ โดยคํานึงถึงประโยชน์ของผู้ถือหน่วยลงทุนโดยรวมเป็นสําคัญผู้ประกอบธุรกิจต้องจําหน่ายหน่วยลงทุนที่ลงทุนไว้ตามวรรคหนึ่ง (1) ในโอกาสแรกที่สามารถกระทําได้ ทั้งนี้ โดยคํานึงถึงประโยชน์ของผู้ถือหน่วยลงทุนรายอื่น ๆ เป็นสําคัญข้อ 12 ให้ผู้ประกอบธุรกิจประเภทการจัดการกองทุนรวมหรือการจัดการกองทุนส่วนบุคคล เปิดเผยข้อมูล จัดทํา จัดส่งและจัดเก็บเอกสารหลักฐานเกี่ยวกับการลงทุนเพื่อเป็นทรัพย์สินของผู้ประกอบธุรกิจดังกล่าวตามหลักเกณฑ์ดังต่อไปนี้(1) จัดทําและจัดส่งรายงานการซื้อและขายหน่วยลงทุนตามข้อ 11 วรรคหนึ่ง (1)โดยรายงานดังกล่าวต้องแสดงถึงเวลาและเหตุผลในการลงทุนของผู้ประกอบธุรกิจประเภทการจัดการกองทุนรวมและบริษัทในเครือ ตามแบบ วิธีการ และระยะเวลาที่สํานักงานกําหนดไว้ในระบบอิเล็กทรอนิกส์ของสํานักงาน(2) เปิดเผยข้อมูลการลงทุนในหน่วยลงทุนของกองทุนรวมภายใต้การบริหารจัดการตามข้อ 11 วรรคหนึ่ง (2) (3) (4) หรือ (5) ไว้ในหนังสือชี้ชวนเสนอขายหน่วยลงทุนของกองทุนรวมและในรายงานรอบระยะเวลาบัญชีของกองทุนรวมดังกล่าว(3) เปิดเผยให้ผู้ลงทุนทราบว่าผู้ประกอบธุรกิจอาจมีการลงทุนในหลักทรัพย์เดียวกับหลักทรัพย์ที่ลงทุนเพื่อลูกค้า ไว้ในหนังสือชี้ชวนเสนอขายหน่วยลงทุนของกองทุนรวมหรือสัญญารับจัดการกองทุนส่วนบุคคล แล้วแต่กรณี(4) จัดเก็บเอกสารหลักฐานประกอบการพิจารณาการลงทุนในหน่วยลงทุนของกองทุนรวมภายใต้การบริหารจัดการตามข้อ 11 วรรคหนึ่ง (1) และการจําหน่ายหน่วยลงทุนที่ลงทุนไว้ตามข้อ 11 วรรคสอง ไว้ในลักษณะพร้อมให้สํานักงานตรวจสอบได้ส่วนที่ 3หลักเกณฑ์เพิ่มเติมสําหรับผู้ประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์\_\_\_\_\_\_\_\_\_\_\_\_\_\_\_\_ข้อ 13 ในการลงทุนหรือมีไว้ในหุ้นเพื่อเป็นทรัพย์สินของผู้ประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ให้ผู้ประกอบธุรกิจลงทุนในหุ้นได้ไม่เกินร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น และจํานวนเงินลงทุนที่ผู้ประกอบธุรกิจดังกล่าวลงทุนในหุ้นรวมกันแล้วต้องไม่เกินร้อยละหกสิบของเงินกองทุนของผู้ประกอบธุรกิจด้วย ทั้งนี้ เว้นแต่เป็นกรณีที่ได้รับการผ่อนผันจากสํานักงานเงินกองทุนตามวรรคหนึ่งให้หมายความถึง เงินกองทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการปฏิบัติงานเกี่ยวกับการให้กู้ยืมเงินเพื่อซื้อหลักทรัพย์และการให้ยืมหลักทรัพย์แก่ลูกค้าที่มิใช่ลูกค้าสถาบันเพื่อขายชอร์ตหมวด 3หลักเกณฑ์เพิ่มเติมสําหรับการลงทุนเพื่อเป็นทรัพย์สินของผู้ประกอบธุรกิจประเภทตัวแทนซื้อขายสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_ข้อ 14 ในกรณีที่ตัวแทนซื้อขายสัญญาซื้อขายล่วงหน้ามีการลงทุนในสัญญาซื้อขายล่วงหน้าเพื่อตนเอง ตัวแทนซื้อขายสัญญาซื้อขายล่วงหน้าดังกล่าวต้องปฏิบัติตามหลักเกณฑ์ที่กําหนดไว้ในประกาศคณะกรรมการกํากับตลาดทุนว่าด้วยการซื้อขายหลักทรัพย์และสัญญาซื้อขายล่วงหน้าของตัวแทนซื้อขายสัญญาซื้อขายล่วงหน้าเพื่อตนเองด้วยประกาศ ณ วันที่ 7 เมษายน พ.ศ. 2558(นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์